Miss World 1989

Ang Miss World 1989 ay ang ika-39 na edisyon ng Miss World pageant, na ginanap sa Hong Kong Convention and Exhibition Centre, Hong Kong noong 22 Nobyembre 1989. Ito ang unang edisyon na ginanap ang Miss World sa labas ng Reyno Unido, at ang unang edisyon na ginanap sa Asya.

Pagkatapos ng kompetisyon, kinoronahan ni Linda Pétursdóttir ng Lupangyelo si Aneta Kręglicka ng Polonya bilang Miss World 1989. Ito ang unang beses na nanalo ang Polonya bilang Miss World. Nagtapos bilang first runner-up si Leanne Caputo ng Kanada, habang nagtapos bilang second runner-up si Mónica María Isaza ng Kolombya.

Mga kandidata mula sa pitumpu't-walong bansa at teritoryo ang lumahok sa kompetisyong ito. Pinangunahan nina Peter Marshall, John Davidson at Alexandra Bastedo ang kompetisyon. Nagtanghal ang bandang Aswad sa edisyong ito.

 Kasaysayan 

 Lokasyon at petsa 
Patuloy na pinalawak nina Eric Morley at Owen Oyston ang kanilang organisasyon sa pamamagitan ng pagtamo ng Piccadilly Radio, ang pangatlong pinaka-importanteng istasyon ng radyo sa Reyno Unido. Binago na rin ang corporate name ng kumpanya dahil sa pagtatamo ng mga istasyon ng radyo mula sa Miss World Limited sa Transworld Communications PLC. Ang direktor ay si Eric Morley, ang pangulo ay si Julia Morley, at Chief Executive Officer ay si Owen Oyston.

Noong Marso 1989, inanunsyo ni Eric Morley sa mga pambansang direktor na magaganap ang Miss World sa panahon ng tag-init sa Londres. Nagkaroon ng kasunduan sina Morley at ang British Satellite Broadcating upang isahimpapawid muli ang paligsahan sa Londres, ngunit ang pagkaantala sa paglulunsad ng satelayt at ng unang pagsasahimpapawid ng channel ang nagbago sa petsa ng paligsahan na dapat sanang gagawin sa tag-init. Nabago ang petsa sa 16 Nobyembre 1989, at ito ay gaganapin muli sa Royal Albert Hall sa Londres.

Noong Agosto 1989, pinaalam ng British Satellite Broadcasting kay Eric Morley na dahil sa mga problemang teknikal, mauusog ang paglunsad ng satelayt sa Marso 1990. Binitawan na rin ng Thames Television ang pag-sponsor nito sa Miss World. Dahil dito, maisasahimpapawid ang kompetisyon sa buong mundo, puwera lang sa Reyno Unido. Dahil nagkaroon sila ng kasunduan ng Formosa Airlines upang dalhin ang mga kandidata sa Hong Kong at Taipei upang gawin doon ang mga paunang mga aktibidad para sa Miss World, napagdisyunan ni Morley na idaos ang mga paunang aktibidad sa Taipei, at idaos ang pinal na kompetisyon sa Hong Kong.

 Pagpili ng mga kalahok 
Mga kandidata mula sa pitumpu't-walong bansa at teritoryo ay napili upang lumahok sa kompetisyon. Pitong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at apat na kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Adeline Geerman ng Aruba, ngunit dahil sa hindi isiniwalat na dahilan, siya ay pinalitan ni Dilailah Odor. Hindi rin sumali si Miss Belgium 1989 Anne De Baetzelier sa edisyong ito dahil sa hindi isiniwalat na dahilan, at siya ay pinalitan ng kanyang first runner-up na si Greet Ramaekers. Dahil may eksklusibong kontrata si Miss Czechoslovakia Ivana Christová 1989 sa pangunahing isponsor ng kanyang pambansang kompetisyon na hahadlang sa kanya na sumali sa Miss World, siya ay pinalitan ng kanyang first runner-up na si Jana Hronková. Dapat sanang lalahok si Miss USSR 1989 Yulia Sukhinova sa edisyong ito. Gayunpaman, dahil sa paglabag nito sa kontrata ng Miss USSR, at dahil hindi pinahintulutan ng kanyang mga magulang na lumahok ito sa Miss World dahil siya ay menor de edad, siya ay pinalitan ng kanyang first runner-up na si Anna Gorbunova.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Letonya, Namibya, Unggarya, at Unyong Sobyetiko. Bumali ang mga bansang Czechoslovakia na huling sumali noong 1969, Aruba at Porto Riko na huling sumali noong 1985, at Panama at San Vicente at ang Granadinas na huling sumali noong 1987. 

Hindi sumali ang mga bansang Barbados, Bulgarya, Ehipto, Indiya, Kanlurang Samoa, Kapuluang Birheng Britaniko, Kapuluang Cook, Kapuluang Turks at Caicos, Libano, Liberya, Pulo ng Man, San Cristobal at Nieves, Sierra Leone, Suwasilandiya, at Urugway. Hindi sumali sina Tanya Cathrow ng Barbados, Viola Marguerite Joseph ng Kapuluang Birheng Britaniko, Karen Been ng Kapuluang Turks at Caicos, Rosie Hodge ng San Cristobal at Nieves, at Siuafu Malia Tangata´iloa ng Tonga dahil sa problema sa pananalapi. Hindi sumali sina Neiryn Ahmad Salem ng Ehipto, Angela Manarangi ng Kapuluang Cook, at Cathy Korju ng Estonya dahil sa hindi isiniwalat na dahilan. Hindi sumali ang mga bansang Bulgarya, Indiya, Kanlurang Samoa, Libano, Liberya, Pulo ng Man, Sierra Leone, Suwasilandiya, at Urugway matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

 Mga resulta 
 Mga pagkakalagay 
PagkakalagayKandidata Miss World 1989  Polonya – Aneta Kręglicka 1st runner-up  Kanada – Leanne Caputo 2nd runner-up  Kolombya – Mónica María Isaza Top 10  Australya – Natalie McCurry
  Estados Unidos – Jill Renee Scheffert
  Kapuluang Birhen ng Estados Unidos – Vanessa Thomas
  Irlanda – Barbara Ann Curran
  Mawrisyo – Jeanne Françoise Clement
  Reyno Unido – Suzanne Younger
  Taylandiya – Prathumrat Woramali

 Mga Continental Queens of Beauty 
RehiyonKandidata Aprika  Mawrisyo – Jeanne Françoise Clement Asya  Taylandiya – Prathumrat Woramali Europa  Polonya – Aneta Kręglicka Kaamerikahan  Kanada – Leanne Caputo Karibe  Kapuluang Birhen ng Estados Unidos – Vanessa Thomas Oseaniya  Australya – Natalie McCurry

 Mga espesyal na parangal 
ParangalNagwagiMiss Photogenic  Unyong Sobyetiko – Anna GorbunovaMiss Personality  Belhika – Greet Ramaekers

 Kompetisyon 

 Pormat ng kompetisyon 
Tulad noong 1988, sampung semi-finalist ang napili sa pamamagitan ng paunang kompetisyon at mga personal interview. Lumahok sa swimsuit competition, evening gown competition at final interview ang sampung mga semi-finalist. Pagkatapos nito, anim na kandidata ang hinirang bilang Continental Queens of Beauty, bago hirangin ang dalawang runner-up at ang bagong Miss World.

 Komite sa pagpili 

 Rob Brandt – Direktor ng Walters International Computers
 Richard Caring – Ingles na negosyante sa tela na nakabase sa Hong Kong
 Brian Daniels – Pangulo ng g Kong Academy of Performing Arts
 Diane Hsin – Asawa ng tagapangulo ng Formosa Airlines
 Peter Lam – Negosyante mula sa Hong Kong; direktor ng ATV
 Giselle Laronde – Miss World 1986 mula sa Trinidad at Tobago
 Eric Morley – Tagapagtatag ng Miss World
 Krish Naidoo – Pambansang direktor ng Irlanda sa Miss World
 George Pitman – Pangulo ng Variety Club at Telethon sa Kanada

 Mga kandidata 
Pitumpu't-walong kandidata ang lumahok para sa titulo.
Bansa/TeritoryoKandidataEdadBayan AlemanyaJasmine Beil23Francfort del Meno ArhentinaPatricia Wiedenhofer17La Pampa ArubaDilailah Odor20Oranjestad AustralyaNatalie McCurry23North Bondi AustryaMarion Amann20Viena Bagong SilandiyaHelen Rowney19Auckland BahamasCarolyn Moree17Nassau BelhikaGreet Ramaekers18Limbourg BelisMartha Badillo20San Pedro BeneswelaFabiola Candosín19Caracas BermudaCherie Tannock23Warwick BulibyaMaría Victoria Julio19Tarija CuraçaoSupharmy Sadji19Willemstad CzechoslovakiaJana Hronková22Horšovský Týn DinamarkaCharlotte Pedersen19Holstebro EkwadorXimena Correa19Machala El SalvadorAna Estela Aguilar20San Salvador EspanyaEva Pedraza18Córdoba Estados UnidosJill Renee Scheffert21Lungsod ng Oklahoma GanaAfua Amoah Bonsu23Accra GresyaKaterina Petropoulou19Atenas GuamCora Tricia Yanger18Mangilao GuwatemalaRocío Lerma24Lungsod ng Guatemala GuyanaRyhaan Majeed21Georgetown HamaykaNatasha Marcanik19Kingston HaponKaori Muto22Tokyo HibraltarAudrey Gingell19Hibraltar HondurasBelinda Bodden18San Pedro Sula Hong KongEwong Yung-hung21Pulo ng Hong Kong IrlandaBarbara Ann Curran23Dublin IsraelRonit Sutton19Herusalem ItalyaPaola Mercurio17Napoles KanadaLeanne Caputo23Milton Kapuluang Birhen ng Estados UnidosVanessa Thomas19St. Thomas Kapuluang KaymanMichelle Garcia20Grand Cayman KenyaGrace Chabari22Mombasa KolombyaMónica María Isaza20Medellín Kosta RikaMaría Antonieta Sáenz18San José LetonyaIna Magone18Liepāja LuksemburgoChris Scott23Lungsod ng Luksemburgo LupangyeloHugrún Guðmundsdóttir20Reikiavik MakawGuilhermina Pedruco19Makaw MalaysiaChen Shee Yee24Kuching MaltaMarika Micallef18Għargħur MawrisyoJeanne-Françoise Clement20Beau Bassin MehikoNelia María Ochoa19Veracruz NamibyaEmarencia Esterhuizen22Windhoek NiheryaBianca Onoh22Enugu NoruwegaBente Brunland22Oslo OlandaLiesbeth Caspers21Noordwijk PanamaGloria Quintana19Lungsod ng Panama Papuwa Bagong GuniyaJoycelin Leahy24Morobe Province ParagwayAlicia María Jaime20Asunción PeruMaritza Zorrilla20Lima PilipinasEstrella Querubin20Manila PinlandiyaÅsa Lövdahl20Helsinki PolonyaAneta Kręglicka24Gdańsk PortugalAngélica Rosado18Lisbon Porto RikoTania Collazo18Orocovis PransiyaStephanie Zlotkowski17Bordeaux Republikang DominikanoIrma Mauriz23San Felipe de Puerto Plata Republika ng TsinaWang Min-yei22Taipei Reyno UnidoSuzanne Younger23Shrewsbury San Vicente at ang GranadinasAnna Young19Kingstown SingapuraJacqueline Ang18Singapura Sri LankaSerena Danvers21Colombo SuwesyaLena Berglind23Gothenburg SuwisaCatherine Mesot23Wil TaylandiyaPrathumrat Woramali17Bangkok Timog KoreaKim Hye-ri19Seoul Trinidad at TobagoSamantha Bhagan22Goodwood Park TsileClaudia Bahamondes17Santiago TsipreIrma Voulgari17Larnaca TurkiyaBurcu Burkut19İzmir UgandaDoreen Lamon-Opira20Kampala UnggaryaMagdolna Gerloczy18Budapest Unyong SobyetikoAnna Gorbunova22Mosku YugoslaviaAleksandra Dobraš17Banja Luka

 Mga tala 

 Mga sanggunian 

 Panlabas na kawing 



Kategorya:Miss World
Kategorya:1989